### Beslutning

Forslaget blev på byrådsmødet den 22. juni 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

I slutningen af april flyttede de første beboere ind i det helt nye demensplejehjem [adresse]. Dansk Folkeparti ønsker, at det nye plejehjem kommer godt fra start og genfremsender derfor budgetforslag fra 2020 om midler til fuld kapacitet samt en permanent opnormering.

Beboerne i specialplejeboligerne er de borgere i kommunen, hvor demenssygdommen giver de største udfordringer med at klare dagligdagen. Derfor har beboerne massivt behov for støtte og hjælp, hvorfor der er afsat et særligt stort budget til disse boliger.

Antallet af borgere med demens i [adresse] vokser kraftigt i disse år, og dermed stiger behovet for specialplejeboliger til de særligt hårdt ramte borgere med demens også. Med åbningen af det nye plejehjem [adresse] får 31 flere borgere med demens mulighed for at få mere pleje og omsorg. Budgetmodellerne for ældreområdet indebærer imidlertid ikke flere ressourcer i takt med, at der kommer flere borgere med behov for en specialplejebolig.

Uden tildeling af ekstra midler til de nye pladser kommer vi ikke til at udnytte pladserne optimalt til det de er bygget til og ellers vil det være nødvendigt med besparelser på det øvrige ældreområde for at finde midlerne til de nye boliger.

Dansk Folkeparti ønsker derfor, at der i forbindelse med budgetforhandlingerne afsættes midler til driften af de 31 ekstra boliger.

I forbindelse med budgetforliget for 2021 blev der afsat et engangsbeløb på 8 mio.kr. i 2021 til en opnormering på det daværende [adresse]. For at sikre, at dette kvalitetsløft også videreføres på [adresse] foreslår Dansk Folkeparti, at løftet gøres permanent.

Forventet årlig udgift er knap 20 millioner kroner.

Kontaktperson: Jonna Bertelsen

### Sagens forløb

22-06-2021 [adresse]
Forslaget blev på byrådsmødet den 22. juni 2021 henvist til Magistraten med henblik på at indgå i budgetdrøftelserne for 2022.